Ja ma tundsin ennast üksikuna. Ma taipasin, kui valesti ma olen kõike  teinud. Ma olen otsinud inimesi, aga teinud seda valedes kohtades. Sünnipäevadel, öistel randadel ja restoranides. Ma olen pikutanud sinuga diivanil ja me oleme lugenud raamatuid, kaevudes läbi tundmatute inimeste mõtete. Me oleme vaadanud sinuga ööd linna kohal ja proovinud mõistatada, et mis jõud hoiavad seda üleval, laskmata sellel kõiki maju ja inimesi purustada.